钦定古今图书集成/明伦汇编/人事典/第031卷 > 颜氏家训 > 《生日自祝》王若虚
## 钦定古今图书集成/明伦汇编/人事典/第031卷 > 颜氏家训 > 《生日自祝》王若虚

空囊无一钱，羸躯兼百疾。况味何萧条，生意浑欲失。
清晨闻喧呼，亲旧作生日。我初未免俗，随分略修饰。
举觞聊自祝，醉语尽情实。神仙空无从，富贵安可必。
修短卒同归，何足喜与戚。一祈麤康强，二愿早闲适衣食无大望，但愿了晨夕。万事不我撄，一心常自得。
优游终吾身，志愿从此毕。